Diari Oficial de la Generalitat Valenciana


Sumari del DOGV 6332, del 13-08-2010 (2010/8680)

Notificació del laude emés per la Junta Arbitral de Transports de València. Expedient número V-557/2009.
--------------------------------------------------------------------------------------------------------

### Dades del document

Número de DOGV
:   6332

Data del DOGV
:   13-08-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/8680


Organisme emissor
:   Conselleria d'Infraestructures i Transport

Tipus de document
:   Anunci

Notificació del laude emés per la Junta Arbitral de Transports de València. Expedient número V-557/2009. [2010/8680]  
Ramón Escrig Moreno, president de la Junta Arbitral de Transports de València, manifesta que d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, fa saber a Suministros Olmi, SL, que s'ha dictat el laude en l'expedient referenciat i com no és possible la seua notificació per desconegut, parador ignorat o absència, es fa a través d'esta publicació, als efectes legals oportuns. El contingut íntegre del laude és el que es ressenya a continuació:  
«Tribunal. President: Ramón Escrig Moreno. Vocals: Anna Caballero Costa, Palmira Martínez Ferri, que excusa la seua assistència. Secretària-vocal: Amparo Peris Catalá. Parts. Reclamant: Transportes Hurtado, SL, representada per Carlos Hurtado Llamosí. Reclamat: Suministros Olmi, SL, que no compareix a l'acte de vista, i se'l cita a través del tauler d'anuncis de l'Ajuntament d'Aldaia (València).  
València, 8 de juny de 2010, a les 17.10 hores es constituïx la Junta Arbitral de Transports pels membres expressats al marge i amb l'assistència de les parts per a resoldre l'expedient V-557/09 i es realitza la vista oral respecte de la reclamació següent: impagament de ports. Incompareixença del demandat. Citació en el tauler d'edictes de l'Ajuntament.  
Iniciada la vista oral pel president es comprova la identitat de la part compareixent i la qualitat amb què intervé. Es dóna compte que davant de la reiterada impossibilitat de citació i notificació realitzada a través de Correus i de la Policia Local, es va procedir a la seua publicació en el tauler d'anuncis de l'Ajuntament d'Aldaia (València) per ser l'últim domicili social conegut.  
En compliment d'este tràmit consta en l'expedient certificat expedit per l'encarregat de l'Oficina d'Informació Administrativa que davant de la impossibilitat de citació a través de la Policia es va procedir a l'exposició en el tauler d'edictes de l'Ajuntament durant els dies 19.05.2010 fins al 31.05.2010.  
Concedida la paraula a la reclamant deixa basada la demanda en els següents  
Antecedents de fet  
Primer. Es ratifica en tots els motius de la seua demanda, i manifesta que com a conseqüència de les relacions comercials existents entre les parts, la reclamant va realitzar, per compte de la reclamada, diversos transports que queden especificats en el text de les factures adjuntes a la demanda. Conclosos estos es van presentar al cobrament les factures núm. A/0662 de 31.05.2009 per un import de 72,94 euros, la núm. A/0799 de 30.06.2009 per un import de 320,91 euros, la núm. A/940 de 31.07.2009 per un import de 142,44 euros i la núm. A/1049 de 31.08.2009 per un import de 54,20 euros. Sumen les factures la quantitat de 590,49 euros.   
Acaba sol·licitant que amb el reconeixement previ del seu dret es condemne la reclamada al pagament de la quantitat de 590,49 euros pels transports realitzats.  
S'apliquen els següents  
Fonaments jurídics  
1. La competència territorial de la Junta, de la qual no s'al·lega res, està determinada en els articles 6 i 7.2 del Reglament de la LOTT (Reial Decret 1211/90).   
2. La submissió està determinada d'acord amb l'article 38 de la Llei 16/1987, de 30 de juliol, d'Ordenació dels Transports Terrestres, segons la redacció donada a este per l'article 162 de la Llei 13/1996, de 30 de desembre, de Mesures Fiscals, Administratives i d'Orde Social, que modifica la Llei 16/87, de 30 de juliol, d'Ordenació dels Transports Terrestres: "es presumirà que hi ha el referit acord de sotmetiment a l'arbitratge de les juntes sempre que la quantia de la controvèrsia no excedisca de 6.000,00 euros i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria d'haver-se iniciat la realització del servici o activitat contractat." No consta en l'expedient que s'haja fet cap manifestació en el sentit preceptuat.   
3. Donada l'absència de la vocal representant d'empreses carregadores que va excusar la seua assistència, este laude es dicta de conformitat amb la previsió continguda en l'apartat 7 de l'article 9 del ja mencionat Reial Decret 1211/1990, de 28 de setembre, que va aprovar el reglament de desenvolupament de la Llei d'Ordenació dels Transports Terrestres, que literalment disposa que "la inassistència de qualsevol dels membres de la Junta, a excepció del president, no impedirà que es dicte el laude".  
4. De les manifestacions realitzades en la vista es deduïx que, efectivament, els ports que són reclamats en esta demanda i les factures dels quals consten adjuntes a esta es van realitzar, la qual cosa determina el dret al seu cobrament per part de la reclamant.  
Per tot això, valorades les declaracions manifestades en la vista i la resta de documents que consten en l'expedient, després de les consideracions oportunes, la Junta, per unanimitat dels seus membres, dicta el laude següent:  
Estimar la demanda interposada per Transportes Hurtado, SL, representada per Carlos Hurtado Llamosi contra Suministros Olmi, SL, per haver quedat acreditat que es van realitzar els transports demandats, la qual cosa dóna un dret de cobrament a la reclamant.  
Per tot això Suministros Olmi, SL, haurà d'abonar a Transportes Hurtado, SL, la quantitat de cinc-cents noranta euros amb quaranta-nou cèntims (590,49 euros).  
Contra este laude pot exercitar-se l'acció d'anul·lació davant de l'Audiència Provincial de València en el termini de dos mesos següents a la notificació, d'acord amb el que preveu els articles 40 a 43, ambdós inclusivament, de la Llei 60/2003, de 23 de desembre, d'Arbitratge.  
Amb independència de l'anterior, en els deu dies següents al de la notificació del laude podrà sol·licitar-se a esta Junta Arbitral la seua correcció, aclariment o complement, d'acord amb l'article 39 de l'esmentada Llei d'Arbitratge.  
Transcorreguts vint dies des de la notificació d'este laude a les parts, podrà instar-se la seua execució forçosa davant del Jutjat del Mercantil de València, de conformitat amb el que establixen els articles 44 i 45 de la Llei d'Arbitratge i 548 de la Llei 1/2000, de 7 de gener, d'Enjudiciament Civil».  
Els dits terminis de recursos continguts en el laude transcrit seran computables a partir de l'endemà de la publicació d'este edicte en el Diari Oficial de la Comunitat Valenciana.  
València, 8 de juliol de 2010.- El president de la Junta Arbitral de Transports de València: Ramón Escrig Moreno.